Virallinen lehti nro C 132 , 28/04/1997 s. 0088



A4-0030/97 Ehdotus Euroopan parlamentin ja neuvoston direktiiviksi alkuperäisen taideteoksen tekijän hyväksi tulevasta jälleenmyyntikorvauksesta (KOM(96)0097 - C4-0251/96 - 96/0085(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan -1 kappale (uusi) >EP:n äänestyksessä hyväksytty teksti> -1. jälleenmyyntikorvaus on pääasiassa tekijöille annettu tuki, joka on sidoksissa heidän teostensa markkina-arvoon, (Tarkistus 2) Johdanto-osan 1 kappale >Alkuperäinen teksti> 1. tekijänoikeuden alalla oikeus jälleenmyyntikorvaukseen (droit de suite) teoksen myynnistä on luovuttamaton alkuperäisen taideteoksen tai käsikirjoituksen tekijälle kuuluva oikeus sen jälkeen kun tekijä on luovuttanut teoksensa ensimmäisen kerran, >EP:n äänestyksessä hyväksytty teksti> 1. tekijänoikeuteen yhtenä sen osana kuuluva oikeus jälleenmyyntikorvaukseen (droit de suite) teoksen myynnistä on siirtämätön ja luovuttamaton alkuperäisen taideteoksen tekijälle tai oikeuden haltijalle kuuluva oikeus toisiaan seuraavissa teoksen jälleenmyynneissä, (Sanojen «tai käsikirjoituksen» poisto vaikuttaa koko tekstiin.) (Tarkistus 3) Johdanto-osan 2 kappale >Alkuperäinen teksti> 2. tämän oikeuden tarkoituksena on taata tekijöille osuus heidän teostensa taloudellisesta menestyksestä; tämän oikeuden tavoitteena on taloudellisen tilanteen tasapainon aikaansaaminen tekijöiden ja muiden heidän teostensa toistuvasta esittämisestä hyötyvien taiteilijoiden välille, >EP:n äänestyksessä hyväksytty teksti> 2. tämän oikeuden tarkoituksena on taata katseltavaksi tarkoitettujen alkuperäisten taideteosten tekijöille osuus heidän teostensa taloudellisesta menestyksestä; tämän oikeuden tavoitteena on taloudellisen tilanteen tasapainon aikaansaaminen alkuperäisten taideteosten tekijöiden ja muiden heidän teostensa toistuvasta esittämisestä hyötyvien taiteilijoiden välille, (Tarkistus 4) Johdanto-osan 5 kappale a (uusi) >EP:n äänestyksessä hyväksytty teksti> 5a. edellisistä tekijöistä seuraa, että on toivottavaa laatia kansainvälinen yleissopimus, jossa otetaan sitovasti käyttöön oikeus jälleenmyyntikorvaukseen, (Tarkistus 5) Johdanto-osan 6 kappale >Alkuperäinen teksti> 6. useimpien jäsenvaltioiden kansallisessa lainsäädännössä määrätään nykyisin oikeudesta jälleenmyyntikorvaukseen; tällaisessa lainsäädännössä, jos se on olemassa, on tiettyjä erilaisia piirteitä, erityisesti sen tarkoittamien teosten, kyseisen oikeuden edunsaajien, sovellettavien prosenttiosuuksien, oikeuden soveltamisalaan kuuluvan myynnin sekä kyseisen korvauksen perusteen osalta; kyseisen oikeuden soveltamisella tai soveltamattomuudella on huomattava merkitys kilpailuedellytyksille yhteismarkkinoiden sisällä; jokaisen taideteoksen myyntiä harkitsevan henkilön on välttämätöntä ottaa huomioon tämä tekijä, kuten muutkin veronluonteiset kustannukset; lisäksi tämä oikeus on eräs niistä tekijöistä, jotka johtavat kilpailun vääristymien syntymiseen sekä myynnin siirtymiseen muualle yhteisössä, >EP:n äänestyksessä hyväksytty teksti> 6. useimpien jäsenvaltioiden kansallisessa lainsäädännössä määrätään nykyisin oikeudesta jälleenmyyntikorvaukseen; tällaisessa lainsäädännössä, jos se on olemassa, on erilaisia piirteitä, erityisesti sen tarkoittamien teosten, kyseisen oikeuden omistajien, sovellettavien prosenttiosuuksien, oikeuden soveltamisalaan kuuluvien liiketoimien sekä kyseisen korvauksen laskuperusteen osalta; kyseisen oikeuden soveltamisella tai soveltamattomuudella on huomattava merkitys kilpailuedellytyksille yhteismarkkinoiden sisällä ja jokaisen taideteoksen myyntiä harkitsevan henkilön on välttämätöntä ottaa huomioon tämä tekijä samoin kuin veroluonteiset kustannukset ja se, onko oikeudesta jälleenmyyntikorvaukseen suoritettava maksu pakollinen tai vapaaehtoinen; lisäksi tämä oikeus on eräs niistä tekijöistä, jotka johtavat kilpailun vääristymien syntymiseen sekä myynnin siirtymiseen muualle yhteisössä, (Tarkistus 6) Johdanto-osan 7 kappale >Alkuperäinen teksti> 7. tällaiset erot jäsenvaltioiden kyseisen oikeuden soveltamisalassa vaikuttavat suoraan kielteisesti perustamissopimuksen 7 a artiklan mukaiseen taideteosten sisämarkkinoiden moitteettomaan toimintaan; tällaisessa tilanteessa asianmukaisen oikeudellisen perustan muodostaa yhteisön perustamissopimuksen 100 a artikla, >EP:n äänestyksessä hyväksytty teksti> 7. tällaiset erot jäsenvaltioiden kyseisen oikeuden esiintymisessä ja soveltamisalassa vaikuttavat suoraan kielteisesti perustamissopimuksen 7 a artiklan mukaiseen taideteosten sisämarkkinoiden moitteettomaan toimintaan; tällaisessa tilanteessa asianmukaisen oikeudellisen perustan muodostaa yhteisön perustamissopimuksen 100 a artikla, (Tarkistus 49) Johdanto-osan 13 kappale >Alkuperäinen teksti> 13. jälleenmyyntikorvausta koskevan oikeuden soveltamisalaa olisi laajennettava kattamaan kaikki jälleenmyynti, poikkeuksena yksityishenkilöiden väliset teokseen kohdistuvat liiketoimet sen jälkeen, kun tekijä on luovuttanut teoksensa ensimmäisen kerran; tätä oikeutta sovelletaan kaikkien ammattimaisten myyjien, kuten huutokauppakamarien, taidegallerioiden ja yleisesti kaikkien taidekauppiaiden liiketoimiin, >EP:n äänestyksessä hyväksytty teksti> 13. jälleenmyyntikorvausta koskevan oikeuden soveltamisalaa olisi laajennettava kattamaan kaikki jälleenmyynti sen jälkeen, kun tekijä tai hänen laillinen perillisensä on luovuttanut teoksensa ensimmäisen kerran, tai teoksen tuominen markkinoille ensimmäistä kertaa, poikkeuksena omaisuuden ensimmäinen siirto liikkeenharjoittajien välillä ja liikkeenharjoittajan ja lopullisen ostajan välillä kolmen vuoden aikana siitä, kun liikkeenharjoittaja on ostanut teoksen, sekä yksityishenkilöiden väliset liiketoimet; tätä oikeutta sovelletaan kaikkiin liiketoimiin, joissa on ollut tämän alan ammattilainen mukana, erityisesti julkisissa huutokaupoissa ja myyntitilanteissa, liikeyrityksen, kauppiaan tai välittäjän välityksellä tapahtuneisiin liiketoimiin, (Tarkistus 9) Johdanto-osan 15 kappale >Alkuperäinen teksti> 15. olisi välttämätöntä yhdenmukaistaa tämän oikeuden alaan kuuluvat taide- esineiden ryhmät; sovelletun taiteen teokset olisi ilmeisesti paras jättää soveltamisalan ulkopuolelle, >EP:n äänestyksessä hyväksytty teksti> 15. olisi välttämätöntä yhdenmukaistaa tämän oikeuden alaan kuuluvat taide- esineiden ryhmät; alkuperäiset käsikirjoitukset ja sovelletun taiteen teokset olisi ilmeisesti paras jättää soveltamisalan ulkopuolelle, (Tarkistus 10) Johdanto-osan 17 kappale >Alkuperäinen teksti> 17. jättämällä perimättä sovellettavaa kynnysarvoa pienemmät jälleenmyyntikorvaukset on mahdollista välttää suhteettomat perimis- ja hallintokulut, >EP:n äänestyksessä hyväksytty teksti> 17. kynnysarvon määritteleminen sellaiselle tasolle, jonka alapuolella omistusoikeuden siirroista ei peritä jälleenmyyntikorvausta, vastaa periaatteessa tilannetta, jossa tekijän saama korvaus ei ole suhteessa hänen oikeudestaan aiheutuviin kustannuksiin; edellä esitetystä huolimatta ja toissijaisuusperiaatteen mukaisesti on jäsenvaltioiden tehtävä säätää jälleenmyyntikorvauksesta ja tässä yhteydessä tarvittaessa vahvistettava kansalliset kynnysarvot yhteisön kynnysarvoa alemmalle tasolle, mikä epäilemättä on tehokas keino suojella uraansa aloittavien taiteilijoiden etuja, (Tarkistus 11) Johdanto-osan 19 kappale >Alkuperäinen teksti> 19. hinnan osaan perustuvan vähenevän prosenttiosuuden järjestelmän avulla voidaan välttää yhteisön lainsäädännön kiertäminen kyseisen oikeuden alalla; näiden osuuksien tulee kuvastaa samanaikaisesti taidepiirien ja taidemarkkinoiden etuja, >EP:n äänestyksessä hyväksytty teksti> 19. alkuperäisten taideteosten markkinoilla kohtaavien eri etujen asianmukaisen painottamisen vuoksi on suositeltavaa perustaa hinnan osaan perustuvan vähenevän prosenttiosuuden järjestelmän, joka ylläpitää luovan taiteilijan suojelun periaatetta, joka on eurooppalaisen henkistä omaisuutta koskevan lainsäädännön perustana oleva sosiaalisen arvo, ja ottaa samalla huomioon jälleenmyyntikorvaukseen liittyvien määräysten liiallisesta rasittavuudesta johtuvan uudelleensijoittautumisen haitalliset vaikutukset taiteilijoille ja taidemarkkinoiden ammattilaisille , (Tarkistus 12) Johdanto-osan 19 kappale a (uusi) >EP:n äänestyksessä hyväksytty teksti> periaatteessa olisi epätarkoituksenmukaista määrätä 0-verosta (nolla), koska se olisi täysin ristiriidassa tavoitteiden kanssa, (Tarkistus 13) Johdanto-osan 21 kappale >Alkuperäinen teksti> 21. olisi toivottavaa säätää mahdollisuudesta mukauttaa kynnysarvoja ja prosenttiosuuksia tietyin väliajoin; tästä syystä olisi suotavaa antaa komission tehtäväksi määräaikaisten kertomusten laatiminen jälleenmyyntikorvauksen soveltamisen käytännön vaikutuksista ja tarvittaessa ehdotusten tekeminen kynnysarvon ja prosenttiosuuden muuttamiseksi, >EP:n äänestyksessä hyväksytty teksti> 21. olisi toivottavaa säätää mahdollisuudesta mukauttaa kynnysarvoja ja prosenttiosuuksia tietyin väliajoin; tästä syystä olisi suotavaa antaa komission tehtäväksi määräaikaisten kertomusten laatiminen jälleenmyyntikorvauksen tosiasiallisesta soveltamisesta jäsenvaltioissa sekä sen seurauksista Euroopan taidemarkkinoilla ja tarvittaessa ehdotusten tekeminen kynnysarvon ja prosenttiosuuden muuttamiseksi, (Tarkistus 15) Johdanto-osan 23 kappale >Alkuperäinen teksti> 23. olisi syytä jättää jäsenvaltioiden tehtäväksi päättää jälleenmyyntikorvausten määrien perimistä ja hallintoa koskevista yksityiskohtaisista säännöistä; tässä suhteessa yhteisvalvontajärjestön suorittama hallinnointi on yksi mahdollisuus muiden joukossa; jäsenvaltioiden on kuitenkin taattava toisista jäsenvaltioista peräisin olevien tekijöiden hyväksi kerättyjen korvausmäärien vahvistaminen, periminen ja jakelu, >Alkuperäinen teksti> 23. jäsenvaltioiden toimivaltaan kuuluu määrätä jälleenmyyntikorvauksesta, erityisesti hallintoa koskevista yksityiskohtaisista säännöistä; tässä suhteessa yhteisvalvontajärjestön suorittama hallinnointi on yksi mahdollisuus muiden joukossa; jäsenvaltioiden on kuitenkin taattava toisista jäsenvaltioista peräisin olevien tekijöiden hyväksi kerättyjen korvausmäärien vahvistaminen, periminen ja jakelu, (Tarkistus 17) 1 artikla >Alkuperäinen teksti> Jäsenvaltiot myöntävät alkuperäisen taideteoksen tekijälle oikeuden jälleenmyyntikorvaukseen luovuttamattomana oikeutena saada prosenttiosuus kaikista teoksen jälleenmyynnistä saaduista myyntihinnoista, lukuun ottamatta henkilön yksityishenkilönä suorittamia liiketoimia, sen jälkeen kun teos on luovutuksen kohteena tekijän luovutettua teoksensa ensimmäisen kerran. >EP:n äänestyksessä hyväksytty teksti> Jäsenvaltiot myöntävät alkuperäisen taideteoksen tekijälle oikeuden jälleenmyyntikorvaukseen ennakolta siirtämättömänä ja luovuttamattomana oikeutena saada prosenttiosuus kaikista teoksen julkisissa myyntitilanteissa, liiketiloissa tai liikkeenharjoittajan tai välittäjän välityksellä tapahtuneesta jälleenmyynnistä saaduista hinnoista, poikkeuksena liikkeenharjoittajien välinen ja liikkeenharjoittajan ja lopullisen ostajan välinen siirto silloin, kun se tapahtuu kolmen vuoden kuluessa liikkeenharjoittajan hankittua teoksen, (Tarkistukset 18 ja 64) 2 artikla >Alkuperäinen teksti> Tässä direktiivissä alkuperäisellä teoksella tarkoitetaan käsikirjoituksia ja kuvataiteiden teoksia, kuten tauluja, kollaaseja, maalauksia, piirustuksia, kaiverruksia, kuparipiirroksia, litografioita, veistoksia, tekstiilitaidetta, keramiikkaa ja valokuvia siinä määrin kuin ne ovat kokonaisuudessaan taiteilijan luomia tai jos kyseiset teokset ovat yhteisössä alalla vallitsevan käytännön mukaan alkuperäisiä, omaperäisiä taideteoksia. >EP:n äänestyksessä hyväksytty teksti> Tässä direktiivissä alkuperäisellä teoksella tarkoitetaan katseltavaksi tarkoitettuja teoksia, kuten tauluja, kollaaseja, maalauksia, piirustuksia, kaiverruksia, kuparipiirroksia, litografioita, veistoksia, lasiteoksia, tekstiilitaidetta, keramiikkaa ja valokuvia siinä määrin kuten ne ovat kokonaisuudessaan taiteilijan luomia tai jos kyseiset teokset ovat jokaisessa jäsenvaltiossa sovellettujen määräysten mukaan alkuperäisiä, omaperäisiä taideteoksia eikä niitä ole missään tapauksessa yli 12 kappaletta. (Tarkistus 45) 3 artikla >Alkuperäinen teksti> 1. Ensimmäisessä artiklassa tarkoitettu oikeus tulee sovellettavaksi myyntihinnasta, joka on yhtä suuri tai suurempi kuin 1000 ecua. 2. Jäsenvaltiot voivat vahvistaa 1 kohdassa tarkoitettua kynnysarvoa alhaisemman kansallisen kynnysarvon. >EP:n äänestyksessä hyväksytty teksti> 1. Jäsenvaltiot päättävät alarajan hinnalle, jonka ylittävistä hinnoista maksetaan tekijänoikeusmaksua. 2. Alaraja ei missään tapauksessa voi ylittää 500 ecua. (Tarkistus 51) 3 a artikla (uusi) >EP:n äänestyksessä hyväksytty teksti> 3 a artikla Laskentaperuste Tekijän oikeus jälleenmyyntikorvaukseen määritellään verovelvollisen maksaman ostohinnan ja laskutetun summan välisen eron perusteella. Ostohinta on summa, joka saadaan vähentämällä verot, restaurointikustannukset ja muut kustannukset, jotka eivät ole yhteydessä taideteoksen luomiseen. (Tarkistukset 57 ja 34/korj.) 4 artikla >Alkuperäinen teksti> Edellä 1 artiklassa tarkoitettua jälleenmyyntikorvausta peritään seuraavin prosenttiosuuksin: a) neljä prosenttia myyntihinnasta 1 000 ja 50 000 ecun välisestä hinnasta, b) kolme prosenttia 50 000 ja 250 000 ecun välisestä hinnasta, c) kaksi prosenttia yli 250 000 ecun suuruisista myyntihinnoista. Jälleenmyyntikorvaus peritään myyjältä. >EP:n äänestyksessä hyväksytty teksti> 1. Tekijän jälleenmyyntikorvausta, joka lasketaan edellisessä artiklassa säädetyn perusteen mukaisesti, peritään seuraavin prosenttiosuuksin: a) neljä prosenttia myyntihinnasta 500 ja 50 000 ecun välisestä hinnasta, b) kolme prosenttia 50 000 ja 100 000 ecun välisestä hinnasta, c) yksi prosentti yli 100 000 ecun suuruisista myyntihinnoista. 2. Jos jäsenvaltio asettaa kynnysarvoksi vähemmän kuin 500 ecua, sen on asetettava myös sovellettava prosenttiosuus, joka ei saa olla alle neljä prosenttia. >EP:n äänestyksessä hyväksytty teksti> 3. Jälleenmyyntikorvaus peritään myyjältä. (Tarkistus 22) 5 artikla >Alkuperäinen teksti> 5 artikla Laskentaperuste Edellä 3 ja 4 artiklassa tarkoitetuilla myyntihinnoilla tarkoitetaan verottomia hintoja. >EP:n äänestyksessä hyväksytty teksti> Poistetaan. (Tarkistus 55) 6 artiklan 1 kohta >Alkuperäinen teksti> 1. Edellä 1 artiklassa tarkoitettu oikeus kuuluu teoksen tekijälle ja tekijän kuoleman jälkeen hänen oikeudenomistajilleen. >EP:n äänestyksessä hyväksytty teksti> 1. Edellä 1 artiklassa tarkoitettu oikeus kuuluu teoksen tekijälle ja tekijän kuoleman jälkeen hänen laillisille perillisilleen. (Tarkistus 52) 6 artiklan 2 kohta >Alkuperäinen teksti> 2. Jäsenvaltiot voivat päättää perittävien jälleenmyyntikorvausten yhteisestä hallinnasta. Ne määrittävät perimistä ja jakelua koskevat yksityiskohtaiset säännöt niissä tapauksissa, joissa tekijä on toisen jäsenvaltion kansalainen. >EP:n äänestyksessä hyväksytty teksti> 2. Perittävien jälleenmyyntikorvausten hallinnasta huolehtii tekijä, joka voi siirtää sen yhteisvalvontajärjestöille. (Tarkistus 24) 7 artikla >Alkuperäinen teksti> Jäsenvaltioiden on säädettävä, että kolmansista maista peräisin olevat tekijät hyötyvät 1 artiklassa tarkoitetusta oikeudesta tämän direktiivin mukaisesti siinä määrin kuin yhteisön jäsenvaltioista peräisin olevat taiteilijat hyötyvät vastavuoroisuudesta kyseisissä kolmansissa maissa. >EP:n äänestyksessä hyväksytty teksti> Jäsenvaltioiden on säädettävä, että kolmansista maista peräisin olevat tekijät hyötyvät 1 artiklassa tarkoitetusta oikeudesta tämän direktiivin ja jäsenvaltioiden lainsäädännön mukaisesti siinä määrin kuin yhteisön jäsenvaltioista peräisin olevat taiteilijat hyötyvät vastavuoroisuudesta kyseisissä kolmansissa maissa. (Tarkistus 25) 8 artikla >Alkuperäinen teksti> Jälleenmyyntikorvausoikeuden voimassaoloaika Edellä 1 artiklassa tarkoitettu oikeus on voimassa tekijänoikeuden suojan voimassaoloajasta annetun direktiivin 93/98/ETY 1 artiklassa määritellyn ajanjakson. >EP:n äänestyksessä hyväksytty teksti> Jälleenmyyntikorvausoikeuden vanhentuminen Edellä 1 artiklassa tarkoitettu oikeus poistuu direktiivin 93/98/ETY 1 artiklassa määritellyn ajan kuluttua. (Tarkistus 26) 9 artikla >Alkuperäinen teksti> Oikeus tietojen hankkimiseen Tekijä tai hänen edustajansa voi vaatia kaikilta kauppiailta, myyntijohtajilta tai julkisten huutokauppojen järjestäjiltä kaikkea tietoa tässä direktiivissä tarkoitettujen alkuperäisten taide-esineiden kuluvan vuoden myynnistä, joka on välttämätöntä jälleenmyyntikorvauksen saamiseksi >EP:n äänestyksessä hyväksytty teksti> Oikeus saada tietoja Liiketoimen tapahduttua kolmen vuoden ajan liikeyritysten tai julkisten myyntiyritysten vastaavat samoin kuin liikkeenharjoittajat tai kaupalliset välittäjät ovat velvollisia antamaan tekijöiden tai heidän edustajiensa pyynnöstä kaikki tarpeelliset tiedot tässä direktiivissä tarkoitettujen jälleenmyyntikorvauksien saamiseksi. (Tarkistus 27) 10 artikla >Alkuperäinen teksti> Komissio antaa Euroopan parlamentille, neuvostolle sekä talous- ja sosiaalikomitealle viimeistään 1 päivänä tammikuuta 2004, ja sen jälkeen joka viides vuosi, kertomuksen tämän direktiivin soveltamisesta ja tekee tarvittaessa ehdotuksia jälleenmyyntikorvauksen vähimmäiskynnysarvon ja prosenttiosuuden mukauttamiseksi alan tilanteen kehitykseen >EP:n äänestyksessä hyväksytty teksti> Komissio antaa Euroopan parlamentille, neuvostolle sekä talous- ja sosiaalikomitealle viimeistään 1 päivänä tammikuuta 2002, ja sen jälkeen joka kolmas vuosi, yksityiskohtaisen kertomuksen tämän direktiivin soveltamisesta ja seurauksista kiinnittäen erityistä huomiota sen vaikutuksiin modernin ja nykytaiteen eurooppalaisiin markkinoihin, erityisesti taiteen luomisen tukemiseen ja kuten myös toimintatapoihin jäsenvaltioissa. Komissio tekee tarvittaessa ehdotuksia jälleenmyyntikorvauksen vähimmäiskynnysarvon ja prosenttiosuuden mukauttamiseksi alan tilanteen kehitykseen yhdessä muiden tarpeelliseksi katsomiensa tämän direktiivin tehokkuutta parantavien ehdotusten kanssa. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi alkuperäisen taideteoksen tekijän hyväksi tulevasta jälleenmyyntikorvauksesta (KOM(96)0097 - C4- 0251/96 - 96/0085(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(96)0097 - 96/0085(COD)) ((EYVL C 178, 21.6.1996, s. 16)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen parlamentille (C4- 0251/96), - ottaa huomioon työjärjestyksensä 58 artiklan, - ottaa huomioon oikeusasioita ja kansalaisten oikeuksia käsittelevän valiokunnan mietinnön sekä kulttuuri-, nuoriso- ja koulutusasioita sekä tiedotusvälineitä käsittelevän valiokunnan lausunnon (A4-0030/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.